सुबिनसँग मेरो हृदयको नाता छ। उनले मलाई दाजुका रुपमा सुरुमा गम्भीर कुराहरु गर्थे र अरु धेरै साथीहरु जस्तै मसँग पनि सुझाव–सहयोग माग्थे। साप्ताहिकमा अन्तरवार्ता गर्नेदेखि उनलाई नियमित स्तम्भ लेखाउन, विषय–वस्तुमा छलफल गर्नेसम्मका काम हामी गर्दथ्यौं। उनले मेरो कथा संग्रह ‘जुकरबर्ग क्याफे’मा सहयोग गरेका थिए। ‘आफूभन्दा जुनियरलाई धेरै महत्व दिएको’ भनेर कतिपयले मलाई त्यसो नगर्न सुझाव दिएका थिए। मैले सुनिन, एकोहोरो उनको वकालत गरेँ, गरिरहन्छु। उनको तेस्रो उपन्यास ‘मनसुन’ निस्कनुअघि त्यसको प्रचार होस् भनेर सबैभन्दा बढी फेसबुक स्टाटस मैले नै लेखें।
